CELEX: 52020PC0136
Language: sl
Date: 2020-04-06
Title: Predlog SKLEP SVETA o stališču, ki se v imenu Evropske unije zastopa v skupščini Lizbonske unije

EVROPSKA KOMISIJA
            Bruselj, 6.4.2020
            COM(2020) 136 final
            2020/0052(NLE)
            Predlog
            SKLEP SVETA
            o stališču, ki se v imenu Evropske unije zastopa v skupščini Lizbonske unije
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o določitvi stališča, ki naj se v imenu Unije zastopa na letnem zasedanju skupščine Lizbonske unije Svetovne organizacije za intelektualno lastnino (v nadaljnjem besedilu: WIPO), zlasti v zvezi s predvidenim sprejetjem sklepa o posebnih prispevkih pogodbenic v skladu s členom 24(2)(v) Ženevskega akta Lizbonskega sporazuma o označbah porekla in geografskih označbah.
            
            
               2.Ozadje predloga
            
            
               2.1.Ženevski akt Lizbonskega sporazuma o označbah porekla in geografskih označbah
            
            
               Namen Ženevskega akta Lizbonskega sporazuma o označbah porekla in geografskih označbah iz leta 2015 (v nadaljnjem besedilu: Sporazum) je omogočiti celovito in učinkovito mednarodno zaščito imen kakovostnih proizvodov, ki temeljijo na poreklu. Sporazum posodablja in krepi obstoječi sistem mednarodne registracije za zaščito imen, ki označujejo geografsko poreklo proizvodov, tj. Lizbonski sporazum o zaščiti označb porekla in njihovi mednarodni registraciji iz leta 1958. Sporazum je začel veljati 26. februarja 2020.
            
            
               Evropska unija je pogodbenica Sporazuma
                  1
               .
            
            
               2.2.Skupščina Lizbonske unije
            
            
               Lizbonska unija je posebna unija, ki jo upravlja WIPO. Sestavljajo jo pogodbenice Ženevskega akta Lizbonskega sporazuma o označbah porekla in geografskih označbah (v nadaljnjem besedilu: Ženevski akt) ter države pogodbenice Lizbonskega sporazuma o zaščiti označb porekla in njihovi mednarodni registraciji iz leta 1958 ali akta iz leta 1967 (Lizbonski sporazum, kakor je bil revidiran v Stockholmu 14. julija 1967). Skupščina Lizbonske unije se sestaja na letnih zasedanjih v okviru generalne skupščine WIPO. Njene naloge so določene v členu 22(2) Ženevskega akta. Skupščina zlasti obravnava vse zadeve, ki se nanašajo na ohranjanje in razvoj posebne unije ter na izvajanje Ženevskega akta, ter spreminja pravilnike, ki podrobneje določajo izvajanje Ženevskega akta. Poleg tega sprejema finančne predpise posebne unije ter spremembe členov Ženevskega akta o skupščini posebne unije (člen 22), mednarodnem uradu WIPO (člen 23) in financah (člen 24), pa tudi o postopku spreminjanja navedenih členov (člen 27). Kar zadeva finance, lahko odloča, ali in v kolikšnem obsegu prihodki iz virov prihodkov posebne unije ne zadoščajo za kritje stroškov, zaradi česar morajo pogodbenice plačati posebne prispevke v skladu s členom 24(2)(v) Ženevskega akta. Ta predlog Komisije se nanaša le na sklepe, sprejete na podlagi člena 24(2)(v) Ženevskega akta. Skupščina si prizadeva za sprejemanje sklepov s soglasjem. Kadar sklepa ni mogoče sprejeti s soglasjem, se o zadevi odloča z glasovanjem.  V takem primeru ima vsaka pogodbenica, ki je država, en glas in glasuje samo v svojem imenu ter lahko vsaka pogodbenica, ki je medvladna organizacija, glasuje namesto svojih držav članic z enakim številom glasov, kot je število njenih držav članic, ki so pogodbenice tega akta. Člen 4(2) Sklepa Sveta (EU) 2019/1754 z dne 7. oktobra 2019 o pristopu Evropske unije k Ženevskemu aktu določa, da Unija glasuje v skupščini posebne unije, države članice, ki so Ženevski akt ratificirale ali k njemu pristopile, pa ne uveljavljajo svoje glasovalne pravice. 
            
            
               2.3.Predvideni akt skupščine Lizbonske unije  
            
            
               Skupščina Lizbonske unije bi na letnem zasedanju v okviru generalne skupščine WIPO lahko sprejela sklepe o obsegu, v kolikršnem prihodki iz virov prihodkov posebne unije ne zadoščajo za kritje stroškov, zaradi česar morajo pogodbenice plačati posebne prispevke v skladu s členom 24(2)(v) Ženevskega akta (v nadaljnjem besedilu: predvideni akt).
            
            
               Namen predvidenega akta je pripraviti podlago za plačilo posebnih prispevkov pogodbenic Ženevskega akta, da se omogoči kritje stroškov posebne unije.
            
            
               Predvideni akt bo postal zavezujoč za pogodbenice v skladu s členom 24(2)(v) Sporazuma, ki določa: „(2) [Viri financiranja proračuna] Viri prihodkov posebne unije so: [...] (v) posebni prispevki pogodbenic ali drugi viri, pridobljeni od pogodbenic in/ali upravičencev, če in kolikor prihodki iz virov iz točk od (i) do (iv) ne zadoščajo za kritje stroškov, o čemer odloči skupščina.“ 
            
            
               3.Stališče, ki se zastopa v imenu Unije
            
            
               Predlagano stališče je pridružitev morebitnemu soglasju glede sklepa skupščine Lizbonske unije o obsegu, v kolikršnem prihodki iz virov prihodkov iz točk (i) do (iv) člena 24(2) Ženevskega akta ne zadoščajo za kritje stroškov. V takem primeru se prihodki Lizbonske unije v navedenem obsegu priskrbijo iz posebnih prispevkov pogodbenic ali drugih virov, pridobljenih od pogodbenic ali upravičencev, ali obojega.
            
            
               Predlagani sklep Sveta bi EU omogočil, da se v okviru razpoložljivih sredstev za ta namen iz letnega proračuna Unije pridruži soglasju glede sklepa skupščine na podlagi člena 24(2)(v) Ženevskega akta.
            
            
               V proračunu EU za leto 2020 je v proračunski vrstici 05.06.01 kot prispevek EU za delovanje Lizbonske unije v WIPO na podlagi Ženevskega akta Lizbonskega sporazuma o označbah porekla in geografskih označbah predviden 1 milijon EUR. EU bi morala imeti možnost, da se pridruži soglasju glede sklepa skupščine Lizbonske unije iz člena 24(2)(v) Ženevskega akta. Tak sklep je potreben, da Unija lahko izvede plačilo v skladu s temeljnim aktom, ki je pravna podlaga za izvrševanje odhodkov, vključenih v proračun
                  2
               . Navedeni akt določa:  „Če prihodki posebne unije izvirajo v skladu s točko (v) člena 24(2) Ženevskega akta, lahko Unija dodeli posebni prispevek v okviru razpoložljivih sredstev za ta namen iz letnega proračuna Unije.“
            
            
               4.Pravna podlaga
            
            
               4.1.Postopkovna pravna podlaga
            
         
         
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  3
               .
            
            
               4.1.2.Uporaba v obravnavanem primeru
            
            
               Skupščina Lizbonske unije je organ, ustanovljen s sporazumom, in sicer z Ženevskim aktom.
            
            
               Akt, ki naj bi ga skupščina Lizbonske unije sprejela, je akt s pravnim učinkom. Predvideni akt bo zavezujoč v mednarodnem pravu v skladu s členom 24(2)(v) Ženevskega akta. 
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na skupno trgovinsko politiko.
            
            
               Materialna pravna podlaga za predlagani Sklep je zato člen 207 PDEU.
            
            
               4.3.Zaključek
            
            
               Pravna podlaga za predlagani sklep bi moral biti člen 207 PDEU v povezavi s členom 218(9) PDEU.
            
            
               2020/0052 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v skupščini Lizbonske unije
            
         
         
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Evropska unija je s Sklepom Sveta (EU) 2019/1754 z dne 7. oktobra 2019
                  4
                pristopila k Ženevskemu aktu Lizbonskega sporazuma o označbah porekla in geografskih označbah (v nadaljnjem besedilu: Sporazum). Sporazum je začel veljati 26. februarja 2020. 
            
            
               (2)Skupščina Lizbonske unije lahko v skladu s členom 22(2)(a)(i) Sporazuma sprejme sklepe, ki se nanašajo na ohranjanje in razvoj posebne unije ter na izvajanje Sporazuma. 
            
            
               (3)Skupščina Lizbonske unije naj bi na letnem zasedanju v okviru generalne skupščine WIPO med 21. in 29. septembrom 2020 sprejela sklep o tem, ali in v kolikšnem obsegu prihodki iz virov prihodkov posebne unije ne zadoščajo za kritje stroškov, zaradi česar morajo pogodbenice plačati posebne prispevke v skladu s členom 24(2)(v) Sporazuma.
            
            
               (4)Primerno je določiti stališče, ki naj se v imenu Unije zastopa v skupščini Lizbonske unije na navedenem zasedanju, saj bo sklep za Unijo zavezujoč.
            
            
               (5)Unija bi morala imeti možnost, da se pridruži soglasju glede sklepa skupščine Lizbonske unije na podlagi člena 24(2)(v) Sporazuma v okviru razpoložljivih proračunskih sredstev. Tak sklep je potreben, da Unija lahko izvede plačilo v skladu s členom 14 Uredbe (EU) 2019/1753 Evropskega parlamenta in Sveta
                  5
                –  
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa na zasedanju skupščine Lizbonske unije v okviru generalne skupščine WIPO med 21. in 29. septembrom 2020 v zvezi s posebnim prispevkom v skladu s členom 24(2)(v) Ženevskega akta Lizbonskega sporazuma o označbah porekla in geografskih označbah, je naslednje:
            
            
               Unija se lahko pridruži soglasju glede sklepa o tem, ali in v kolikšnem obsegu prihodki iz virov prihodkov posebne unije ne zadoščajo za kritje stroškov, zaradi česar morajo pogodbenice plačati posebne prispevke v skladu s členom 24(2)(v) Ženevskega akta. Najvišji posebni prispevek Unije za leto 2020 ne presega odobritev, določenih v splošnem proračunu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
            
               
            
               OCENA FINANČNIH POSLEDIC
            
         
         
            
            
                     
                        OCENA FINANČNIH POSLEDIC
                     
                  
                  
                     
                        Fin Stat/2020/LK/GH/pl/1406340
                     
                     
                     
                        agri.ddg3.a.2(2020)1398840
                     
                  
               
                     
                  
                  
                     
                        6.22.2020
                     
                  
               
                     
                  
                  
                     
                        DATUM: 24/02/2020
                     
                  
               
                     
                        1.
                     
                  
                  
                     
                        PRORAČUNSKA POSTAVKA:
                     
                     
                        Poglavje 05 06 – MEDNARODNI VIDIKI NA PODROČJU „KMETIJSTVO IN RAZVOJ PODEŽELJA“
                     
                     
                        05 06 01 Mednarodni kmetijski sporazumi 
                     
                  
                  
                     
                        ODOBRITVE:
                     
                     
                     
                        P2020: 6 300 000 EUR 
                     
                  
               
                     
                        2.
                     
                  
                  
                     
                        NASLOV:
                           Predlog za sklep Sveta o stališču, ki se v imenu Evropske unije zastopa na letnem zasedanju skupščine Lizbonske unije Svetovne organizacije za intelektualno lastnino
                     
                     
                  
               
                     
                        3.
                     
                  
                  
                     
                        PRAVNA PODLAGA: pravna podlaga za ta predlog je člen 207 v povezavi s členom 218(9) Pogodbe o delovanju Evropske unije.
                     
                  
               
                     
                        4.
                     
                  
                  
                     
                        CILJI:
                     
                     
                        pripraviti podlago za plačilo posebnih prispevkov, da se omogoči kritje stroškov posebne unije.
                     
                     
                         
                     
                  
               
                     
                        5.
                     
                  
                  
                     
                        FINANČNE POSLEDICE
                     
                  
                  
                     
                        12-MESEČNO OBDOBJE
                        
                           (v EUR)
                     
                  
                  
                     
                        TEKOČE PRORAČUNSKO LETO 2020
                     
                     
                        (v EUR)
                     
                  
                  
                     
                        NASLEDNJE PRORAČUNSKO LETO 2021 
                     
                     
                        (v EUR)
                     
                  
               
                     
                        5.0
                     
                  
                  
                     
                        ODHODKI
                     
                     
                        –
                              V BREME PRORAČUNA EU
                           (NADOMESTILA/INTERVENCIJE)
                     
                     
                        –
                              NACIONALNI ORGANI
                     
                     
                        –
                              DRUGO
                     
                  
                  
                     
                        1 milijon
                     
                  
                  
                     
                        1 milijon
                     
                  
                  
                     
                        1 milijon
                     
                  
               
                     
                        5.1
                     
                  
                  
                     
                        PRIHODKI
                     
                     
                        –
                              LASTNA SREDSTVA EU 
                           (PRELEVMANI/CARINE)
                     
                     
                        –
                              NACIONALNI
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.0.1
                     
                  
                  
                     
                        OCENJENI ODHODKI
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        OCENJENI PRIHODKI
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        METODA IZRAČUNA: 
                     
                  
               
                     
                        6.0
                     
                  
                  
                     
                        ALI SE LAHKO PROJEKT FINANCIRA IZ ODOBRENIH PRORAČUNSKIH SREDSTEV, VPISANIH V USTREZNO POGLAVJE TEKOČEGA PRORAČUNA?
                     
                  
                  
                     
                        DA
                     
                  
               
                     
                        6.1
                     
                  
                  
                     
                        ALI SE LAHKO PROJEKT FINANCIRA S PRENOSOM MED POGLAVJI TEKOČEGA PRORAČUNA?
                     
                  
                  
                     
                        DA NE
                     
                  
               
                     
                        6.2
                     
                  
                  
                     
                        ALI BO POTREBEN DOPOLNILNI PRORAČUN (REBALANS)?
                     
                  
                  
                     
                                NE
                     
                  
               
                     
                        6.3
                     
                  
                  
                     
                        ALI BO TREBA ODOBRENA PRORAČUNSKA SREDSTVA VKLJUČITI V PRIHODNJE PRORAČUNE?
                     
                  
                  
                     
                        DA
                     
                  
               
                     
                        Unija lahko posebej prispeva v skladu s členom 24(2)(v) Ženevskega akta v okviru sredstev, ki so za ta namen na voljo v letnem proračunu Unije. Leta 2020 je proračunski vrstici 05 06 01 za ta namen dodeljen 1 milijon EUR.
                     
                  
               
         
         
            
                  
                     (1)
                  
                        Sklep Sveta (EU) 2019/1754 z dne 7. oktobra 2019 o pristopu Evropske unije k Ženevskemu aktu Lizbonskega sporazuma o označbah porekla in geografskih označbah (UL L 271, 24.10.2019, str. 12).
               
               
                  
                     (2)
                  
                        Člen 14 (Posebni finančni prispevek) Uredbe (EU) 2019/1753 Evropskega parlamenta in Sveta z dne 23. oktobra 2019 o ukrepih Unije po njenem pristopu k Ženevskemu aktu Lizbonskega sporazuma o označbah porekla in geografskih označbah.
               
               
                  
                     (3)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (4)
                  
                        UL L 271, 24.10.2019, str. 12.
               
               
                  
                     (5)
                  
                        Uredba (EU) 2019/1753 Evropskega parlamenta in Sveta z dne 23. oktobra 2019 o ukrepih Unije po njenem pristopu k Ženevskemu aktu Lizbonskega sporazuma o označbah porekla in geografskih označbah (UL L 271, 24.10.2019, str. 1).